জেডথ্রি (কম্পিউটার)
জেডথ্রি বা জেড৩ () জার্মান প্রকৌশলী কনরাড ৎসুজে কর্তৃক ডিজাইনকৃত পৃথিবীর সর্বপ্রথম কার্যকরী টেপ-রক্ষিত-প্রোগ্রাম নিয়ন্ত্রিত গণকযন্ত্র বা কম্পিউটার। এটি টুরিং-সম্পূর্ণ। ২,০০০টি বৈদ্যুতিক রিলে দ্বারা নির্মিত জেডথ্রি প্রায় ৫–১০; হার্জ ক্লক কম্পাঙ্কে (ক্লক ফ্রিকোয়েন্সি) ২২ বিটের শব্দে পরিচালিত হত। এর প্রোগ্রামিং সংকেত এবং উপাত্ত ছিদ্রযুক্ত সেলুলয়েডের ফিতা বা ফিল্মে করে সংরক্ষিত হয়।
জন ভিনসেন্ট আটানসফ
জন ভিনসেন্ট আটানসফ (অক্টোবর ৪, ১৯০৩ - জুন ১৫, ১৯৯৫) ছিলেন বুলগেরীয় বংশোদ্ভুত একজন মার্কিন পদার্থবিদ। ১৯৭৩ সালের "হানিওয়েল ব. স্পেরি র‌্যান্ড" মামলার সিদ্ধান্তে তাঁকে সর্বপ্রথম স্বয়ংক্রিয় ইলেকট্রনিক ডিজিটাল কম্পিউটার এর উদ্ভাবক হিসাবে ঘোষণা করা হয়। এই কম্পিউটারটি ছিল একটি সীমাবদ্ধ যন্ত্র যেটি প্রোগ্রাম করা যেত না। এটি পরবর্তিতে আটানসফ-বেরি কম্পিউটার নামে পরিচিতি পায়।